Mila Teräs

Mila Teräs (o.s. Kauppinen, s. 11. marraskuuta 1975 Lahti) on suomalainen kirjailija. Hän on kirjoittanut lasten- ja nuortenkirjallisuutta sekä kaksi aikuisten romaania. ==Elämä ja ura== Mila Teräs valmistui ylioppilaaksi Lahden Tiirismaan lukiosta vuonna 1995 ja filosofian maisteriksi Tampereen yliopistosta vuonna 2002 pääaineenaan Suomen kirjallisuus. Lisäksi hän opiskeli journalistiikkaa, psykologiaa ja filosofiaa. Hän on myös suorittanut luovan kirjoittamisen opintoja Jyväskylän avoimessa yliopistossa. Vuosina 1998–2004 hän työskenteli toimittajana ennen ryhtymistään vapaaksi kirjailijaksi vuonna 2005. Teräksen esikoisteos Tyttö tulevaisuudesta ilmestyi vuonna 2004. Se on nuortenkirja, jonka päähenkilö Aada liikkuu nykyajassa ja 1880-luvulla. Teiniraskaudesta kertova nuortenkirja Sininen huone (2006) oli Topelius-palkintoehdokkaana ja valittiin nuortenkirjaneuvosto IBBYn kunnialistalle. Vuonna 2012 ilmestyi syömishäiriötä ja fantasiaa yhdistävä teos Perhosen varjo, joka oli myös Topelius-palkintoehdokas. Mila Teräs on kirjoittanut myös lastenkirjoja. Telma-sarjan kolmas osa Telma ja kuiskausten koulu (2012) oli Anni Polva -palkintoehdokkaana vuonna 2013. Teräksen kirjoittamat kuvakirjat Olga Orava ja metsän salaisuus (2014) ja Hämärinkäinen (2015) olivat Finlandia Junior -palkintoehdokkaina. Vuonna 2023 hän sai Kaarina Helakisa -palkinnon. Samana vuonna hänelle myönnettiin myös Punni- palkinto kuvakirjasta Ensilumi (2022) yhdessä kuvittaja Hannamari Ruohosen kanssa. Ensilumi valittiin myös nuortenkirjaneuvosto IBBYn kunnialistalle vuonna 2024. Teräkselle myönnettiin vuoden 2025 Topelius-palkinto nuortenromaanistaan Iso hyppy. Hänen lastenkirjojaan on käännetty saksaksi, tšekiksi ja viroksi. Vuonna 2014 ilmestyi Kariston kustantamana Teräksen ensimmäinen aikuisille suunnattu romaani, Harmaat enkelit. Jäljet (2017) kertoo taidemaalari Helene Schjerfbeckistä. Teräs asuu Orimattilassa. Hänellä on kaksi lasta. == Tuotanto == ===Nuortenkirjat=== * * * * * * * ===Lastenkirjat=== * * * * * * *Hirvivaarin ihmeellinen löytö. Kuvitus Terese Bast. Hämeenlinna: Karisto, 2019. ISBN 978-951-2-36549-4 *Lentävä mummini. Kuvitus: Sanna Pelliccioni. Hämeenlinna: Karisto, 2020. ISBN 978-951-1-37240-0 *Kuuharjainen keppihevonen. Kuvitus: Mirkka Eskonen. Hämeenlinna: Karisto, 2021. ISBN 978-951-1-38094-8 *Ensilumi. Kuvitus: Hanna-Mari Ruohonen. Hämeenlinna: Karisto, 2022. ISBN 978-951-1-40286-2 * ;Telma-sarja * * * * ;Salainen kirjasto -sarja * Noitapeili (Otava, 2016) ISBN 978-951-1-29299-9 * Kadonnut kaupunki (Otava, 2019) ISBN 978-951-1-32699-1 ;Hotelli Hämärä -sarja *Hotelli Hämärä ja kummituspurkki. Kuvitus: Silja-Maria Wihersaari. Karisto, 2018 ISBN 978-951-23-6462-6 *Hotelli Hämärä ja ullakon arvoitus. Kuvitus Silja-Maria Wihersaari. Karisto, 2019 ISBN 978-951-23-6630-9 *Hotelli Hämärä ja aavekäsi. Kuvitus: Silja-Maria Wihersaari. Karisto, 2021 ISBN 978-951-1-38759-6 *Hotelli Hämärä ja salakäytävä. Kuvitus: Silja-Maria Wihersaari. Karisto, 2024 ISBN 978-951-1-47197-4 *Hotelli Hämärä ja kirotut kirjat. Kuvitus: Janni Mäkinen. Karisto, 2025 ISBN 978-951-1-48668-8 ===Aikuistenkirjallisuus=== * Harmaat enkelit (Karisto, 2014) ISBN 978-951-23-5830-4 * Jäljet - romaani Helene Schjerfbeckistä (Karisto, 2017) ISBN 978-951-23-6238-7 ===Muut=== ;Oppikirjatyöt * Kipinä 3, äidinkieli ja kirjallisuus (Otava, 2013) * Kipinä 4, äidinkieli ja kirjallisuus (Otava, 2014) * Kipinä 5, äidinkieli ja kirjallisuus (Otava, 2015) * Kipinä 6, äidinkieli ja kirjallisuus (Otava, 2016) ;Yhtenä kirjoittajana * Kielivuori, tarinoita kielen oppimisesta [toim. Olavi Jama] (Kansanvalistusseura 2002) *Nuku hyvin - Iloisia iltasatuja pienille. Helsinki: Otava, 2021. ISBN 978-951-1-36088-9 ==Palkinnot ja tunnustukset== * J. H. Erkon kirjoituskilpailu 2000 (3. palkinto) ja 2002 (kunniamaininta) * HumArt -kustannuksen runokokoelmakilpailu 2001, toinen sija * Pirkanmaan kirjoituskilpailu 2001 kunniamaininta runosarjassa ja 2000 2. palkinto novellisarjassa * Topelius-palkintoehdokkuus 2006 (Sininen huone) ja 2013 (Perhosen varjo) * IBBY:n kansainvälinen lasten- ja nuortenkirjallisuuden kunnialista 2007 (Sininen huone) ja 2024 (Ensilumi) * Anni Polva -palkintoehdokkuus 2013 (Telma ja kuiskausten koulu) * Lasten- ja nuortenkirjallisuuden Finlandia-palkintoehdokkuus 2014 (Olga Orava ja metsän salaisuus) ja 2015 (Hämärinkäinen) * Kaarina Helakisa -palkinto 2023 * Punni- palkinto 2023 kuvakirjasta Ensilumi yhdessä kuvittaja Hannamari Ruohosen kanssa *Nuori Aleksis -palkintoehdokkuus 2023 (Yökirjeitä) *Topelius-palkinto 2025 nuortenromaanista Iso hyppyhttps://www.orimattilansanomat.fi/os- tanaan/mila-teraksen-iso-hyppy-liikutti-ja-voitti-topelius-palkinnon/ ==Lähteet== == Kirjallisuutta == * == Aiheesta muualla == * Mila Teräksen kotisivu Luokka:Suomalaiset kirjailijat Luokka:Suomalaiset lasten- ja nuortenkirjailijat Luokka:Vuonna 1975 syntyneet Luokka:Elävät henkilöt